Document ID: 32007R1082

ΚΑΝΟΝΙΣΜΌΣ (ΕΚ) αριθ. 1082/2007 ΤΗΣ ΕΠΙΤΡΟΠΉΣ
της 19ης Σεπτεμβρίου 2007
για καθορισμό του βαθμού στον οποίο δύνανται να γίνουν αποδεκτές αιτήσεις που υποβλήθηκαν τον Σεπτεμβρίου του 2007 για πιστοποιητικά εισαγωγής ορισμένων προϊόντων στον τομέα του κρέατος πουλερικών βάσει του κανονισμού (ΕΚ) αριθ. 2497/96
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1301/2006 της Επιτροπής, της 31ης Αυγούστου 2006, για τη θέσπιση κοινών κανόνων για τον τρόπο διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής (1), και ιδίως το άρθρο 7 παράγραφος 2,
Εκτιμώντας τα ακόλουθα:
(1)
Με τον κανονισμό (ΕΚ) αριθ. 2497/96 της Επιτροπής (2) θεσπίζονται, στον τομέα του κρέατος πουλερικών, λεπτομέρειες εφαρμογής του καθεστώτος που προβλέπεται από τη συμφωνία σύνδεσης μεταξύ της Ευρωπαϊκής Κοινότητας και του Ισραήλ.
(2)
Οι αιτήσεις χορηγήσεως πιστοποιητικών εισαγωγής που υποβλήθηκαν κατά το πρώτο επταήμερο του Σεπτεμβρίου 2007, για την υποπερίοδο από την 1η Οκτωβρίου έως τις 31 Δεκεμβρίου 2007, αφορούν ποσότητες ανώτερες από τις διαθέσιμες. Ως εκ τούτου, είναι σκόπιμο να προσδιοριστεί σε ποιο βαθμό μπορούν να εκδοθούν τα πιστοποιητικά εισαγωγής, μέσω του καθορισμού συντελεστή κατανομής που πρέπει να εφαρμόζεται στις αιτούμενες ποσότητες,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για τις αιτήσεις χορηγήσεως πιστοποιητικών εισαγωγής που υποβλήθηκαν για την υποπερίοδο από την 1η Οκτωβρίου έως τις 31 Δεκεμβρίου 2007 δυνάμει του κανονισμού (ΕΚ) αριθ. 2497/96 ισχύουν οι συντελεστές κατανομής που περιλαμβάνονται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει στις 20 Σεπτεμβρίου 2007.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Σεπτεμβρίου 2007.

Labels: 3
17
19